פופי

פּוֹפַּי - שבועון לילדים או "פּוֹפַּי/חֶבְרַיָּה" היה שבועון קומיקס בעברית שיצא בישראל בשנים 1971–1973, המבוסס על הדמות המצוירת פופאי המלח. האיורים של החוברת התבססו על סדרת חוברות הקומיקס "Popeye" בהוצאת "Dell Comics"  וחוברות ההמשך "Popeye The Sailor" בהוצאת "King Comics" ו-"Charlton Comics" . השבועון יצא בעריכת יוסף גמזו, ועיצובו הגרפי נעשה על ידי יעקב שילה. המוציא לאור היה מאיר מזרחי מהוצאת מ. מזרחי. בסדרה התפרסמו 73 חוברות. בשיא תפוצתה זכתה החוברת להצלחה מסחרית רבה, אך לקראת סיום הפצתה הפופולריות שלה ירדה, ובהתאם נאלץ המו"ל להעלות את מחיר החוברת, להפחית את תדירות התפוצה לאחת לחודש, ולבסוף הפסיק להוציא אותה לאור.

 דמויות 
פופאי (Popeye) - הגיבור, מלח המקבל כוח על-אנושי כאשר הוא אוכל תרד.
שמן זית (Olive Oyl) - אהובתו הצרחנית של פופאי אותה הוא מציל שוב ושוב מסכנות. נהנת כאשר פופי וברוטוס מתחרים בניהם על תשומת הלב שלה ולעיתים שולחת אותם להתחרות אחד בשני כדי להוכיח את עצמם, ובכך גורמת להם לריב אחד עם השני.
ברוטוס (Bluto / Brutus) - אויבו המושבע של פופאי. בריון המתמודד מול פופאי על אהבתה של שמן-זית המחזירה לו מדי פעם פלרטוטים.
סוויפּי (Swee'pea) - ילד עזוב שאומץ על ידי פופאי. בדומה לפופאי, גם הופך לבלתי מנוצח כאשר הוא אוכל תרד.
וימפי (J. Wellington Wimpy) - חברו הזללן של פופאי, בעל רעב בלתי נשלט להמבורגרים.
פרופסור חרטומי (O. G. Wotasnozzle) - מדען מטורף, השוכר חדר בביתו של סאפו ואינו יכול לשלם לו מכיוון שהוא מבזבז את כל כספו על המצאותיו.
סאפּוֹ (John Sappo) - דמות חסרת מזל הסובלת מהמצאותיו של חרטומי ומנסה שוב ושוב לגבות ממנו כסף על שכר הדירה.
יוג’ין הג’יפ (Eugene the Jeep) - יצור שהגיע ממימד אחר. הוא בעל זנב קסמים מחשמל, וביכולתו להלך על הקירות ולשגר עצמו למרחק.
סבתא זרש (Sea Hag) - המכשפה האחרונה עלי אדמות, נאבקת ללא הצלחה בפופאי. מלווה אותה תמיד הנשר שלה, ברנרד.
המלך בְּלוֹזוֹ (King Blozo) - מלך תֶּרֶדִיָה (אי פורה בגידולים חקלאיים ושדות תרד). למרות מוצאו המלכותי המלך נקלע שוב ושוב לבעיות בניהול הממלכה ומזמן את פופי ידידו כדי לקבל עיצה כיצד לצאת מהתסבוכת.
סבא פפי וסבתא גרני (Poopdeck Pappy & Granny) - הוריו של פופאי.

 חוברות 
בתחילה החוברת כללה בדפיה המרכזיים את העיתון "חבריה" שכלל כתבות מקוריות ומתורגמות ופינות קבועות וכונתה "פופי - בתוספת השבועון חבריה". הגליונות המאוחרים יותר יצאו ללא העיתון חבריה וכונו "פופי - סיפורים, עלילות והמצאות".

החוברת הראשונה שיצאה בעברית היא תרגום של שתי רצועות קומיקס מתוך חוברת מספר 84 בהוצאת קינג קומיקס  שיצאה לאור בפברואר 1967. הסיפור שפותח את החוברת הוא "Spook Island" שכונה בעברית "אי השדים".

העריכה הגרפית כללה הפיכת מראה של הציורים המקוריים, כנראה לצורך התאמה לשפה העברית מימין לשמאל. מחיקת המלל המקורי באנגלית וכתיבת תרגום בקליגרפיה עברית.

 רשימת רצועות הקומיקס (רשימה חלקית) שם סיפור בעבריתמספר חוברת עבריתשם מקוריחוברת מקוריתפופי וסויפי עומדים במבחן6The Test85עשיתי זאת שוב: אמצעה היאה לגאון כמוני6You've done it again, you fantastic genius!83פופי וימפי וכריך ה"וימפי"6פופי בחופשה או:
מלחמת המלון והעגבנייה7Vacation or The great melon-tomato war90משקפי חרטומי7One More Good Whack and I've Done It Again!90סיפור על חיות שעשועים או:
יצור שאיננו אדם והוא גר בביתך הריהו חיית-שעשועים7A touching tale of love entitled pet!90פופי וההיפית שלו9Love-In92מוח מול כוח9The Professor With The Atomic Brain!85פופי והמכה האבודה9The Lost Punch85פופי המלח והתרנגולת הענקית10Chicken Big!91פרופסור חרטומי והמגנט10Curses! Bha! Dart!!91פופי סויפי ומבצע ההצלה10The Rescue!91פופי ודרקון הים הנוראי23Tall "tail"101וימפי הטבח23Coo Coo Cook101פרופסור חרטומי ושמר טף ביש-המזל23Baby Sitter101וימפי בחוות הבקר23Hamburger Slamburger101סבתא זרש בין סלע וטרש23Rock Head101פופי והכדור הפורח23Goon Ballon101פופי השגריר25The Diplomat100פופי ונפלות התרד25פרופסור חרטומי ב"יש לנו תיש"25The Perfect Solution100פופי סויפי ושקי הזהב37Moneybag!28התרד והמושיע37Weed Shortage28פופי והאינדיאנים בפעולה44Uprising!34פופי סויפי וקמח הדגים44פופי באי השדים הבלתי-נראים44Nothing!34פרופסור חרטומי ופטיפון הפלאים45Stop Thief!!34משפחת הרובוטים45Hello, Cam, are you through playing outside?!30סבתא זרש זוממת חרש מזימות אפילות45Desert Pirates30פופי ולוע-הגעש51The Mountain that Talked Back!39פופי וסויפי בהרפתקה חדשה54The King Can Can The Cannery King!117טעות לעולם חוזרת54Pin-Up117וימפי מתקדם במזלול ההשגים54Wimpy Comes To Dinner117פרופסור חרטומי ואמצאותיו המופלאות54The Gypsy Machine117סבתא גרני ומטעמיה54What's Cookin', Granny?117הרפתקאות פופי המלח וסבתא זרש62Trap Island!42פופי וסויפי במצעד הגדול62Today's Paper!42פופי סויפי והיצור המוזר64Popeye Meets Orbert44פופי וסויפי בהרפתקה חדשה64Follow the Leader!44פופי סבתא זרש והמקפצה המופלאה72The Witch's Roost!52פופי ואורח לסוף שבוע72Week-End Guest!52פרופסור חרטומי וכדור הפלאים72The Time Ball!52פופי באי ההרפתקאות73Jeep Island!53פופי מקנא73Rival!53הפרופסור וגלולת המימן73The Hydrogen Pill53

שמאל|ממוזער|חוברת חבריה

 חבריה - עיתון הצברים הצעיר 
העיתון "חֶבְרַיָּה" הופיע בגליונות 1-66 של שבועון פופי ומספרו תאם למספר הגיליון של פופי. הוא הכיל מספר מדורים קבועים כגון "נא להכיר" בו התוודעו הקוראים לסופרים ולמלחינים בישראל, מדור הבדיחות "צחוק בצד", ומדור "חידות וחידודים" מאת אברהם סלמן. מדורים נוספים כללו סיפורים מקוריים או מתורגמים בהמשכים, תיאורים של עמי העולם, מדור תיאטרון ועוד.
בין כותבי המדורים היו גיורא מנור, חנן שדמי, יוסי ואלד, ירדנה הדס, ורדה ויעקב גלבוע ואחרים. איורים יעקב שילה. עם פרוץ מלחמת יום כיפור באוקטובר 1973 חדלה הוצאתו לאור של השבועון.

 קישורים חיצוניים 
 פופאי המלח בארץ הקודש באתר המולטי-יקום של אלי אשד, 2004
 רשימת חוברות הקומיקס המקוריות באתר מעריצים של פופי.

 חוברות פופי באתר comics.org

הערות שוליים

*
קטגוריה:רצועות קומיקס